stanford-oval/wikipedia huggingface dataset:
Felipe Calderón
Poliittinen ura

Calderón oli PANin nuorisoliikkeen jäsen. Hän oli edustajainhuoneen jäsen kahdella kaudella ja pyrki 1995 Michoacánin kuvernööriksi ja oli puolueensa puheenjohtaja 1996–1999. Kun Fox valittiin presidentiksi, Calderón nimitettiin pian kansallisen kehityspankin Banobrasin johtoon. Myöhemmin hän liittyi hallitukseen energiaministeriksi, mutta erosi toukokuussa 2004, koska Fox ei tukenut hänen pyrkimyksiään presidentiksi vaan Santiago Creelia.
Calderón valittiin PANin presidenttiehdokkaaksi esivaaleissa 2005 lopulla, jolloin hän löi sisäministeri Creelin ja entisen Jaliscon kuvernöörin Alberto Cárdenasin. Hänen vaalikampanjansa alkoi 1. tammikuuta 2006.
Konservatiivisena katolilaisena Calderón vastustaa abortteja, eutanasiaa, ehkäisyä ja homoliittoja. Hänen talouspoliittinen linjansa on konservatiivinen: hän tukee tasaveroa ja vapaakauppaa, erityisesti Yhdysvaltain kanssa. Hän on julistanut kovan linjan rikollisuutta vastaan ja kannattaa elinkautisia kidnappaajille. Hän on myös kehittänyt suunnitelmia köyhyyden vähentämiseksi laajentamalla julkista terveydenhuoltoa ja parantamalla koulutusta.
Calderónia pidettiin karismattomana, ja presidentti Foxin kannattaessa toista ehdokasta hänen mahdollisuuksiaan voittoon pidettiin heikkoina. Calderón kävi kuitenkin aggressiivisen kampanjan vasemmistolaista kilpailijaansa Andrés Manuel López Obradoria vastaan ja mustamaalasi tätä mm. yhdistämällä tämän televisiomainoksessa Venezuelan presidentti Hugo Cháveziin ja julisti López Obradorin olevan vaara Méxicolle. Vaalilautakunta kielsi mainoksen, mitä Calderón syytti sensuuriksi.
Vaalipäivän 2. heinäkuuta 2006 äänten laskennassa Andrés Manuel López Obrador oli ajoittain edellä ja julistautui jo voittajaksi, minkä jälkeen Calderón teki saman. Vaalilautakunta ilmoitti tuloksen jääneen sen 0,3 prosenttiyksikön virhemarginaalin sisään, ja 5. päivä aloitettiin virallinen laskenta. Virallinen tulos ilmoitti Calderónin voittaneen 0,58 % eli 243 934 äänellä kilpailijansa. Päivä vaalien jälkeen vasemmistolainen La Jornada ilmoitti väärinkäytösepäilyistä vaaleissa. Myös BBC:lle työskentelevä toimittaja Greg Palast väitti vaalien olleen vilpilliset.
5. elokuuta vaalilautakunta ilmoitti 9,2 prosenttia äänistä uudelleenlaskennasta 155 vaalipiirissä.selvennä Ajoittain jopa 500 000 – kolme miljoonaa López Obradorin kannattajaa protestoi Méxicon kaduilla. Viimeisen tuloksen mukaan Calderón sai 14 916 927 ääntä ja López Obrador 14 683 096 ja vaalilautakunta julisti Calderónin voittajaksi 5. syyskuuta 2006, hiukan ennen kuin vaali olisi jouduttu uusimaan.
Presidenttikausi

Calderón aloitti presidenttikautensa yllättäen esiintymällä 1. joulukuuta kymmenen minuuttia yli puolenyön kansallisella televisiokanavalla edeltäjänsä Foxin kanssa ja piti puheen.
Virallinen virkavalan vannomistilaisuus kongressin edessä johti nyrkkitappeluun, kun hävinneen vasemmistolaisen ehdokkaan edustaman PRD:n edustajat yrittivät estää valan vannomisen ja Calderónin PAN:n edustajat puolestaan miehittivät korokkeen pyrkien estämään PRD:läisten aikeet. Calderón suoritti seremonian 9.50 aamupäivällä kolmessa minuutissa ennen kuin turvamiehet johdattivat hänet ulos.
Vasemmistolaisia kriitikoitaan Calderón liennytteli sairausvakuutusohjelmalla, joka toi kaikki hänen virkakaudellaan syntyneet vauvat ilmaisen terveydenhuollon piiriin. Ohjelman toivottiin myös vähentävän lapsikuolleisuutta, joka on köyhimmillä alueilla 10 %. Terveydenhuollon budjettia uudistus nosti 9,3 %. Calderón aloitti myös voimakkaan hyökkäyksen huumekauppaa vastaan. Michoacánin ja Baja Californian osavaltioihin lähetettiin 10 000 sotilasta ja agenttia iskussa huumekauppaa vastaan ja 1 000 Acapulcoon ja muualle Guerreroon. Näin Calderón aloitti Meksikon huumesotana tunnetun konfliktin, jonka ennustettiin vuonna 2010 jatkuvan pitkään verisenä ja pahimmassa tapauksessa ajavan maan pahaan seksortoon.
Aiheesta muualla

Wikimedia Commonsissa on kuvia tai muita tiedostoja aiheesta .
BBC Profile: Felipe Calderon (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Australia  Alankomaat  Puola 
Tieteilijät:  CiNii 
Henkilöt:  Trove 
Muut:  IdRef
Bonanza

| Bonanza |
| --- | --- |

Tyyli:  Draama
Kestoaika:  60 minuuttia
Luoja(t):  David Dortort
Pääosissa:    Lorne Greene  Pernell Roberts  Dan Blocker  Michael Landon  Victor Sen Yung  David Canary  Mitch Vogel  Ray Teal  Bing Russell  Tim Matheson 
Alkuperämaa:  Yhdysvallat
Alkuperäiskieli:  englanti
Verkko:   NBC  Yle TV2  SuomiTV
Esitetty:  12. syyskuuta 1959 – 16. tammikuuta 1973
Tuotantokausia:  14
Jaksoja:  430
Tunnuskappale:  "Bonanza"
Tuotanto
Tuottaja(t):  Fred Hamilton, Robert Blees, Richard Collins
Vastaava(t) tuottaja(t):    David Dortort  Mark Roberts 
Säveltäjä(t):   Ray Evans  Jay Livingston 
Aiheesta muualla
IMDb 
Bonanzan päähenkilöt 1962: ylhäältä alas Ben, Hoss, Little Joe ja Adam Cartwright.
Bonanza on yhdysvaltalainen televisiosarja, joka sijoittuu Virginia Cityn kaupunkiin Nevadassa. Sarjaa kuvattiin kaiken kaikkiaan 430 jaksoa vuosina 1959–1973.
Sarjan erikoisena tunnusmerkkinä on alkutekstien alussa palava Nevadan kartta. Sarjassa seurataan Ponderosa-tilan omistajien, Cartwrightien perheen elämää Comstockin kultaryntäyksen jälkimainingeissa. Perheen pää Ben Cartwright (Lorne Greene) on jäänyt kolme kertaa leskeksi: ensimmäinen vaimo kuoli synnytykseen, toinen intiaanin jousella ampumana ja kolmas onnettomuudessa. Veljekset ovat siis velipuolia.
Vanhin veljeksistä, Adam, poistui sarjasta kuudennen tuotantokauden jälkeen, Adam Cartwright esiintyi yhteensä 200 jaksossa. Syynä oli Adamia esittäneen Pernell Robertsin vastenmielisyys sarjaa kohtaan, lisäksi hän katsoi olevansa näyttelijänä muita sarjan vakituisia näyttelijöitä huomattavasti korkeammalla tasolla ja halusi esiintyä teatterinäyttämöillä ja elokuvissa. Näihin aikoihin Bonanzan näyttelijöiden sopimukset neuvoteltiin uudestaan niin hyviksi, että se teki muista Bonanzan tähdistä miljonäärejä. Tämäkään ei saanut Robertsia jäämään. Hän valitsi mieluummin vapauden kuin miljonäärin elämän. Adamin poistumista sarjasta ei juuri selitetty. Hän vain jäi pois, ja joskus mainittiin mm. merille lähdöstä. Sarja jatkui kahdella veljeksellä.
Hossia esittänyt Dan Blocker kuoli sappikivileikkauksen komplikaatioihin 13.5.1972. Nopeasti huomattiin, että sarja ei toimi ilman häntä. Alun perin Hossille suunniteltu leskeksi jääminen siirrettiin kohtaamaan nuorinta veljeksistä (Michael Landon), ja tämän tyly kohtalo karkotti entisestään katsojia. Sarja katsottiin tämän jälkeen parhaaksi lopettaa.
Sarjan luoja ja tuottaja oli David Dortort. Sarjan tunnusmusiikin loivat Jay Livingston ja Ray Evans. Sarjan muusta musiikista vastasi David Rose, joka teki musiikin myös Michael Landonin 1970-luvulla tuottamaan televisiosarjaan Pieni talo preerialla.
Sarjan nimi Bonanza [bəˈnanzə] tarkoittaa englannin kielessä suurta ja äkillistä määrää jotain arvokasta, kuvaannollisesti kultakaivosta.
Näyttelijät

| 0 | 1 | 2 |
| --- | --- | --- |
|  Lorne Greene  | … |  Ben Cartwright, kolmesti leskeksi jäänyt perheen pää ja Ponderosan tilan omistaja   |
|  Pernell Roberts  | … |  Adam Cartwright, perheen vanhin poika (1959–1965)   |
|  Dan Blocker  | … |  Eric "Hoss" Cartwright, hieman yksinkertainen mutta rehellinen mies (1959–1972)   |
|  Michael Landon  | … |  Joseph "Little Joe" Cartwright, perheen nuorin poika   |
|  Mitch Vogel  | … |  Jamie Hunter Cartwright, perheen adoptoima poika (1970–1973)   |
|  Victor Sen Yung  | … |  Hop Sing, Cartwrightien palkkaama kiinalainen kokki   |
Aiheesta muualla

Kuvia tai muita tiedostoja aiheesta Bonanza Wikimedia Commonsissa
Bonanza: Scenery of the Ponderosa
Muistatko vielä Bonanzan? is.fi
http://betterlivingtv.blogspot.com/2009/05/restless-ballad-of-pernell-robert  ( parts 1 and 2)
Tulimaan, Etelämantereen ja Etelä-Atlantin saarten maakunta

| Tulimaa, Etelämanner ja Etelä-Atlantin saaret Provincia de Tierra del Fuego, Antártida e Islas del Atlántico Sur |
| --- | --- |

 Lippu:  Vaakuna
 Maakuntaan kuuluva Tulimaan alue punaisella Argentiinan kartalla.
Valtio:   Argentiina
Hallinto:  
 – hallinnollinen keskus:  Ushuaia
Pinta-ala:  21 571 km²
Väkiluku (2010):  126 190
Tulimaa, Etelämantereen sektori ja Etelä-Atlantin saaret (esp. Provincia de Tierra del Fuego, Antártida e Islas del Atlántico Sur) on Argentiinan eteläisin maakunta. Siihen kuuluu Tulimaan suurimman saaren Isla Grande de Tierra del Fuegon itäinen osa. Lisäksi Argentiinan aluevaatimuksiin kuuluvat Falklandinsaaret, Etelä-Georgia ja Eteläiset Sandwichsaaret sekä osa Antarktiksen alueesta. Maakunta on pinta-alaltaan 21 571 neliökilometriä ja sen asukasluku oli vuonna 2010 yhteensä 126 190. Maakunnan pääkaupunki on noin 62 000 asukkaan Ushuaia (2010).
Aiheesta muualla

Kuvia tai muita tiedostoja aiheesta Tulimaan, Etelämantereen ja Etelä-Atlantin saarten maakunta Wikimedia Commonsissa
Maakunnan viralliset verkkosivut (espanjaksi)
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Armin Veh

| 0 | 1 | 2 |
| --- | --- | --- |

Henkilötiedot
Koko nimi: Armin Veh
Syntymäaika: 1. helmikuuta 1961 (ikä 63)
Syntymäpaikka: Augsburg, Baijeri, Saksa
Pituus: 181 cm
Seura
Seura: avoin
Tehtävä: päävalmentaja
Seurat
| Vuodet | Seura | O (M) |
| 1979 1979–1983 1983–1984 1984–1985 1985–1987 1987 1987–1990 |  FC Augsburg  Borussia M'Gladbach  FC St. Gallen  Borussia M'Gladbach  FC Augsburg  Schwaben Augsburg  SpVgg Greuther Fürth | 6(0) 60(3) 18(0) 5 (0) ?(?) ?(?) 53(1) |
Valmennusura
1990–1995 1996–1997 1998–2001 2002–2003 2003–2004 2006–2008 2009–2010 2010–2011 2011–2014 2014 2015–2016:  FC Augsburg  SpVgg Greuther Fürth  SSV Reutlingen  FC Hansa Rostock  FC Augsburg  VfB Stuttgart  VfL Wolfsburg  Hamburger SV  Eintracht Frankfurt  VfB Stuttgart  Eintracht Frankfurt
 Seurajoukkueuran tilastot kattavat vain kansalliset sarjat.
Armin Veh (s. 1. helmikuuta 1961) on saksalainen jalkapallovalmentaja ja entinen keskikenttäpelaaja.
Ura pelaajana

Veh aloitti peliuransa kotikaupunkinsa FC Augsburgissa 1979. Hän siirtyi pian Borussia Mönchengladbachiin, jossa hän pelasi vuoteen 1983 saakka. Gladbachin paidassa Veh oli mukana UEFA Cupin finaalissa 1980, kun seura hävisi Eintracht Frankfurtille.
1983–84 Veh pelasi sveitsiläisseura FC St. Gallenissa. Hänen ammattilaisuransa koki kovan kolauksen, kun Veh mursi jalkansa 1984. Loukkaantumisen jälkeen Veh pelasi vielä FC Augsburgissa ja Schwaben Augsburgissa sekä SpVgg Bayreuthissa. Hän lopetti uransa 1990 loukkaantumisten vuoksi.
Ura pelaajana > Meriitit pelaajanaa

UEFA Cupin hopeaa 1980
Ura valmentajana > Meriitit valmentajana

Saksan mestaruus: 2007
Saksan Cup
Hopeaa 2007
Vuoden jalkapallovalmentaja Saksassa: 2007
Fenetyylialkoholi

| Fenetyylialkoholi |
| --- | --- |


Tunnisteet
IUPAC-nimi:  2-fenyylietanoli
CAS-numero:  60-12-8
PubChem CID:  6054
SMILES:  C1=CC=C(C=C1)CCO
Ominaisuudet
Molekyylikaava:  C8H10O
Moolimassa:  122,16 g/mol
Sulamispiste:  –27 °C
Kiehumispiste:  218,2 °C
Tiheys:  1,02 g/cm3
Liukoisuus veteen:  Veteen 17,5 g/l (25 °C)
Fenetyylialkoholi (C8H10O) on aromaattisiin alkoholeihin kuuluva orgaaninen yhdiste. Yhdistettä käytetään runsain määrin hajusteena ja aromiaineena.
Ominaisuudet ja esiintyminen luonnossa

Fenetyylialkoholi on väritöntä nestettä. Sillä on hyvin miellyttävä ja makeahko ruusunkaltainen tuoksu. Yhdiste liukenee kohtalaisesti veteen ja erittäin hyvin muun muassa etanoliin ja dietyylieetteriin. Fenetyylialkoholin reaktiot ovat tyypillisiä sekä alkoholeille että aromaattisille yhdisteille. Se muun muassa reagoi karboksyylihappojen kanssa, jolloin muodostuu estereitä. Se voidaan hapettaa fenyyliasetaldehydiksi ja fenyylietikkahapoksi, ja se reagoi elektrofiilisella aromaattisella substituutiolla eli voidaan esimerkiksi nitrata. Se voidaan myös pelkistää vedyttämällä 2-sykloheksyylietanoliksi.
Fenetyylialkoholia esiintyy useissa eri kasvien eteerisissä öljyissä. Tällaisia ovat muun muassa ruusu, neilikka, hyasintti, kurjenpolvet, appelsiini ja tuoksuilangia.
Valmistus ja käyttö

Fenetyylialkoholia voidaan eristää luontaisista lähteistä uuttamalla tai tislaamalla, mutta suurin osa käytetystä fenetyylialkoholista tuotetaan synteettisesti. Aikaisemmin käytettiin fenetyyliasetaatin pelkistystä natriumamalgaamin avulla. Nykyään käytetyin menetelmä on kuitenkin bentseenin Friedel–Crafts-alkylointi etyleenioksidin avulla alumiinikloridin toimiessa katalyyttinä. Myös styreenioksidin vedytystä käytetään ja etyylibentseenin hapetusta ilman avulla tutkitaan käytettäväksi fenetyylialkoholin valmistukseen. Reaktiossa muodostuva tuote puhdistetaan tislaamalla.
Fenetyylialkoholia käytetään runsaasti hajusteissa tuomaan niihin ruusun tuoksua. Se on stabiili myös emäksisissä olosuhteissa, minkä vuoksi se soveltuu erityisen hyvin saippuoiden hajusteeksi. Yhdistettä käytetään myös valmistettaessa synteettistä ruusuvettä. Fenetyylialkoholista valmistettavat esterit ja eetterit ovat myös yleisiä hajusteiden ainesosia ja usein niitä käytetään yhdessä fenetyylialkoholin kanssa.
Aiheesta muualla

Fenetyylialkoholin kansainvälinen kemikaalikortti
Pherobase: Semiochemical – 2-phenylethanol (englanniksi)
Pherobase: Floral Compound – 2-phenylethanol[vanhentunut linkki] (englanniksi)
Viikinmäen jätevedenpuhdistamo

Viikin jätevedenpuhdistamo vuonna 2008.
Viikinmäen jätevedenpuhdistamo on Helsingin Viikinmäessä sijaitseva HSY:n eli Helsingin seudun ympäristöpalveluiden ylläpitämä jätevedenpuhdistamo. Se on kuormituksen perusteella Pohjoismaiden suurin jätevedenpuhdistamo. Laitos otettiin käyttöön vuonna 1994, jolloin se korvasi vanhan Viikin puhdistamon sekä Kyläsaaren, Munkkisaaren, Vuosaaren ja Lauttasaaren jätevedenpuhdistamot. Viikinmäen puhdistamoa on laajennettu vuosina 2004 ja 2014. Puhdistamo toimii pääasiassa maan alle louhitussa luolastossa. Viikinmäen lisäksi jätevettä puhdistetaan Espoossa sijaitsevalla Blominmäen jätevedenpuhdistamolla, jossa käsitellään noin 400 000 asukkaan jätevedet.
Viikinmäen jätevedenpuhdistamo käsittelee teollisuuden ja 800 000 ihmisen jätevedet sekä Helsingin että seitsemän muun Helsingin seutuun kuuluvan kunnan alueilta. Puhdistamolle tulevasta kokonaisvirtaamasta noin 85 % on asumisjätevesiä ja 15 % teollisuusjätevesiä. Vuonna 2022 puhdistamossa puhdistettiin 97,6 miljoonaa kuutiometriä jätevettä. Vuoden 2023 päivittäiseksi puhdistusmääräksi kerrottiin 280 000 kuutiometriä.
Laitoksen toiminta on pitkälti automatisoitu. Laitos myös tuottaa sähköenergiaa, ja vuonna 2022 sähköenergian omavaraisuusaste puhdistamolla oli 83 %. Puhdistetut vedet johdetaan 16 kilometriä pitkää purkutunnelia pitkin avomerelle 20 metrin syvyyteen Katajaluodon edustalle.
Jätevedenpuhdistamolle on koottu kokoelma viemäriverkostoon kuulumattomista esineistä, kuten leluista ja matkapuhelimista. Vierailu puhdistamolla on kuitenkin luvanvaraista.
Fenkyylialkoholi

| Fenkyylialkoholi |
| --- | --- |

Tunnisteet
IUPAC-nimi:  2,2,4-trimetyylibisyklo[2.2.1]heptan-3-oli
CAS-numero:  1632-73-1
PubChem CID:  15406
SMILES:  CC1(C2CCC(C2)(C1O)C)C
Ominaisuudet
Molekyylikaava:  C10H18O
Moolimassa:  154,244 g/mol
Sulamispiste:  41,5 °C
Kiehumispiste:  199,5 °C
Tiheys:  0,942 g/cm3
Fenkyylialkoholi eli fenkanoli (C10H18O) on terpeeneihin kuuluva orgaaninen yhdiste, joka sisältää alkoholeille tunnusomaisen funktionaalisen ryhmän. Yhdistettä voidaan käyttää hajusteissa.
Esiintyminen luonnossa ja ominaisuudet

Fenkyylialkoholia esiintyy pienissä määrin useiden kasvien eteerisissä öljyissä. Muun muassa fenkolissa (Foeniculum vulgare), appelsiini, limetin, greipin ja muiden sitrushedelmien mehussa ja kuoressa, männyssä ja kuusessa.
Huoneenlämpötilassa fenkyylialkoholi on väritöntä tai kellertävää kiteistä ainetta, jolla on kamferia ja sitruksia muistuttava tuoksu. Yhdiste liukenee vain hieman veteen ja paremmin orgaanisiin liuottimiin kuten etanoliin.
Valmistus

Fenkyylialkoholia valmistetaan tyypillisimmin pelkistämällä fenkonia ja puhdistetaan uudelleenkiteyttämällä bentseenin ja petrolieetterin seoksesta.
Aiheesta muualla

Human Metabolome Database (HMDB): Fenchol (englanniksi)
Food Component Database (FooDB): Fenchol (englanniksi)
ChemBlink: (1R)-(+)-Fenchyl alcohol (englanniksi)
Pherobase: Floral Compound - fenchol[vanhentunut linkki] (englanniksi)
Dr. Duke's Phytochemical and Ethnobotanical Databases: Fenchol (englanniksi)
USS Roanoke (1855)

| USS Roanoke |
| --- | --- |

Aluksen vaiheet
Rakentaja:  Norfolk Navy Yard
Laskettu vesille:  13. joulukuuta 1855
Palveluskäyttöön:  4. toukokuuta 1857
Tekniset tiedot
Uppouma:  4 772 t
Pituus:  80,37 m
Leveys:  16 m
Syväys:  7,16 m
Nopeus:  11 solmua
Miehistöä:  674
Aseistus
Aseistus:  2 × 10" tykkiä 28 × 9" tykkiä 14 × 8" tykkiä
USS Roanoke oli Yhdysvaltain laivaston vuonna 1855 vesillelaskettu Colorado-luokan potkurifregatti.
Valmistus

Alus tilattiin Norfolkin laivastontelakalta. Alus laskettiin vesille 13. joulukuuta 1855 ja otettiin palvelukseen 4. toukokuuta 1857 päällikkönään John B. Montgomery.
Döme Sztójay

| Döme Sztójay (aik>  Dimitrije Stojaković) |
| --- | --- |
 Döme Sztójay kuvattuna vuonna 1944.
Unkarin pääministeri
 22. maaliskuuta – 29. elokuuta 1944  
Edeltäjä:  Miklós Kállay
Seuraaja:  Géza Lakatos
Unkarin ulkoministeri
 22. maaliskuuta – 29. elokuuta 1944  
Edeltäjä:  Jenő Ghyczy
Seuraaja:  Gusztáv Hennyey
Henkilötiedot
Syntynyt: 5. tammikuuta 1883 Versec, Vojvodina, Unkarin kuningaskunta
Kuollut: 22. elokuuta 1946 (63 vuotta) Budapest, Unkari
Ammatti:  poliitikko, diplomaatti
Puoliso:  Jozefa Landgráf
Tiedot
Puolue:  Yhtenäisyyden puolue
Döme Sztójay (vuoteen 1927 Dimitrije Stojaković; 5. tammikuuta 1883 Versec, Vojvodina – 22. elokuuta 1946 Budapest) oli unkarilainen sotilas, diplomaatti ja poliitikko, joka toimi Unkarin pääministerinä maaliskuusta elokuuhun 1944 Saksan miehitettyä maan. Hän oli kansallisuudeltaan serbi.
Sztójay aloitti sotilasuransa Itävalta-Unkarin armeijassa ja yleni ensimmäisen maailmansodan aikana everstiksi. Vuonna 1919 hän palveli amiraali Miklós Horthyn johtamassa armeijassa, joka kukisti Unkarin neuvostotasavallan. Hänet ylennettiin myöhemmin Unkarin armeijan kenraaliksi. Hän unkarilaisti serbiankielisen nimensä vuonna 1927. Sztójay toimi 1925–1933 Unkarin sotilasattašeana Berliinissä, 1933–1935 puolustusministeriön palveluksessa ja 1935–1944 Berliinin-suurlähettiläänä. Aloittaessaan Berliinin lähettiläänä Sztójayn nähtiin tulleen Saksaan silloisen pääministeri Gyula Gömbösin lähettämänä ja noudattaneen Gömbösin saksalaisystävällisessä hengessä lähettilään tehtäväänsä.
Döme Sztójay (keskellä) Berliinissä vuonna 1940. Oikealla puolella Saksan presidentin kanslian päällikkö Otto Meissner.
Maaliskuussa 1944 Saksa miehitti liittolaismaansa Unkarin, koska ei luottanut enää sen uskollisuuteen. Valtionhoitaja Horthy pakotettiin erottamaan pääministeri Miklós Kállay ja nimittämään tämän tilalle joku saksalaismielisempi. Horthy valitsi Sztójayn toivoen tämän sotilaana puolustavan Unkarin etuja edes jossain määrin. Sztójay hoiti pääministeriyden lisäksi hallituksessa myös ulkoministerin tehtäviä varapääministerin tehtävien ollessa pitkän linjan diplomaatin, Suomessakin toimineen Mihály Jungerth-Arnóthyn.
Sztójayn hallitus ryhtyi vainoamaan vasemmisto-oppositiota ja vangitsi monia sen johtajista, mutta salli toisaalta äärioikeistolaisen Nuoliristi-puolueen aloittaa uudelleen toimintansa. Sztójay myös lähetti lisää unkarilaisia joukkoja sotimaan itärintamalle ja salli Unkarin juutalaisten kuljetukset Saksan keskitysleireille. Horthy ei pitänyt tästä kehityksestä, ja hänellä oli vielä sen verran arvovaltaa, että hän sai elokuussa 1944 saksalaiset suostumaan juutalaiskuljetusten keskeyttämiseen ja Sztójayn korvaamiseen Géza Lakatosilla.
Sztójay pakeni Unkarista perääntyvien saksalaisten mukana sodan lopussa. Amerikkalaiset vangitsivat hänet ja palauttivat lokakuussa 1945 Unkariin, jossa uuden hallinnon asettama kansantuomioistuin totesi hänet syylliseksi sotarikoksiin. Hänet teloitettiin elokuussa 1946.
Pähkinärinne

Pähkinärinteen vanha puoli ja Lammaslampi ilmasta.
Vantaan Pähkinärinteen pohjoinen ostoskeskus.
Pähkinärinne sijaitsee Lammaslammen rannalla.
Pähkinärinne (ruots. Hasselbacken) on Länsi-Vantaan Myyrmäen suuralueen Hämeenkylän kaupunginosassa sijaitseva kerrostaloalue. Se sijaitsee Lammaslammen, Vihdintien ja Rajatorpantien välissä.  Pähkinärinteen lähialueita ovat muun muassa Hämevaara, Hämeenkylä, Linnainen, Rajatorppa (Vapaala) ja Varisto.
Rakennettu kaupunkiympäristö

Pähkinärinteessä on kaksi ostoskeskusta, joista pohjoisen ympäristö on rakennettu 1970- ja eteläosan 1980-luvulla. Merkittävän osan Pähkinärinteeseen 1970-luvulla rakennetuista taloista rakennutti nykyinen vakuutusyhtiö Tapiola vuokrataloikseen.
Pähkinärinteen asemakaava on tyypillinen 1960-luvun uusruutukaava. Rakennusliike Otto Wuorio Oy halusi tehdä alueesta korkeatasoisen ja palkkasi arkkitehdiksi Pentti Aholan, joka laati asemakaavan 1969. Maantasokerroksiin on kaavoitettu palvelutilaa, mikä oli vastareaktio 1960-luvun täydelliseen työpaikkojen ja asumisen erottamiseen toisistaan. Pähkinärinteen rakennusten suunnittelua jatkoi Pentti Aholan kuoleman jälkeen Ar-suunnittelu Björkstam-Heino-Kostiainen, joiden suunnittelemia useimmat rakennukset ovat. Kerrostalot valmistuivat 1972-1979. Ostoskeskuksen suunnitteli arkkitehti Erkki Karvinen.
Alue on kaupunkikuvallisesti ja kulttuurihistoriallisesti arvokas. Pähkinärinne valittiin mukaan Vantaan rakennusperintölistaukseen, jonka kohteet edustavat aikakauttaan erityisen hyvin ja ovat säilyneet alkuperäisinä. Yhtenäinen arkkitehtuuri esiintyy erityisesti tiilipintaisissa kerrostaloissa ja niiden värityksessä ja parvekkeissa, joita on osin uusittu. Punatiilipintaisissa rakennuksissa tehosteväreinä on käytetty kirsikka ja juolukka. Parvekkeet ovat yleensä betonipilarirakenteisia. Rakenteiden yksityiskohdat ovat keveitä ja huoliteltuja.
2000-luvun alussa Tapiola muutti talot asunto-osakeyhtiöiksi ja myi kiinteistöt tontteineen. 2000-luvulla on lisäksi rakennettu uusia kerrostaloja.
Rakennuskannan muodostavat noin 3–6-kerroksiset kerrostalot sekä rivitalot. Pohjoisemman ostoskeskusken vieressä sijaitsee alueen korkein 8-kerroksinen kerrostalo. Alueen eteläosassa sijaitsee myös peruskoulun alakoulu, nuorisotila, kirjasto ja hammashoitola. Neuvola lakkautettiin maaliskuussa 2021 ja sen toiminnot siirrettiin Myyrmäkeen ja Martinlaaksoon. Lammaslammen ympärillä on lenkkeilymaastoa, jota ympäröivässä puistossa sijaitsee lasten leikkikenttä ja Pähkinärinteen Lions Clubin ratagolf-rata.
Veikkauksen entinen pääkonttori sijaitsi Pähkinärinteessä.
Alueen nimen taustalla on Pähkinärinne, joka sijaitsee Lammaslammen pohjoispuolella Lammaslammentien ja Santamäentien välissä mäen rinteessä. Pähkinäpuisto-niminen pähkinäpensaslehto on rauhoitettu luonnonsuojelualue. Pähkinärinteessä on palstaviljelyalue asuinalueen asukkaiden käytössä. Lammaslammen vieressä olevalla viljelypalsta-alueella on 125 palstaa aktiivisessa kaupunkiviljelyskäytössä.
Pähkinärinteen postinumero on 01710.
Alueen asukasyhdistys on Pähkinärinne-seura ry.
Liikenneyhteydet

Runkolinja 300 (Elielinaukio – Myyrmäki)
Vantaan sisäinen linja 311 (Hämeenkylä – Myyrmäki – Kaivoksela)
Vantaan sisäinen palvelulinja 313 (Hämeenkylä-Varisto-Pähkinärinne-Hämevaara-Rajatorppa-Myyrmäki-Kaivoksela)
Vantaan sisäinen linja 335 (Askisto – Myyrmäki – Linnainen)
Seutulinja 321 (Elielinaukio – Vanhakartano)
Seutulinja 522 (Leppävaara – Vantaankoski)
Runkolinja 520 (Matinkylä (M) – Leppävaara – Myyrmäki – Martinlaakso)
Runkolinja 530 (Matinkylä (M) – Espoon keskus – Jorvi – Myyrmäki)
Aiheesta muualla

Pähkinärinne-seura